## El Festival Internacional d’Arts Escèniques FRESCA! bat el seu rècord d’abonats i augmenta un 13 % l’afluència de públic

*** Dels 9 espectacles de dansa, circ, flamenc i teatre i dos propostes de teatre i música al carrer que s’han oferit, en 6 ocasions s’ha penjat el cartell de ‘No hi ha localitats’**

La quinta edició del Festival FRESCA!, que organitza la Conselleria d’Educació, Cultura, Universitats i Ocupació, a través de l’Institut Valencià de Cultura, finalitza després d’11 jornades d’activitat en les quals l’afluència de públic s’ha incrementat un 13 % respecte a la convocatòria anterior i s’han penjat 6 cartells de ‘No hi ha localitats’.

El Festival Internacional d’Arts Escèniques FRESCA! s’ha celebrat del 15 al 26 de juliol a Alacant, amb la seua seu principal en Casa Mediterráneo, a on ha oferit 9 espectacles de dansa, circ, flamenc i teatre i dos propostes de teatre i música al carrer de ‘FRESCA! Al Carrer’, de caràcter gratuït i, per primera vegada, en els Jardins de la Diputació d’Alacant.

Per tercer any consecutiu, Casa Mediterráneo s’ha transformat en un innovador espai escènic pensat per a oferir al públic una experiència única. Per allí han desfilat companyies nacionals i internacionals de gran prestigi, amb una major presència de companyies valencianes.

La delegada territorial de l’Institut Valencià de Cultura a Alacant i directora artística del festival, Alicia Garijo, ha expressat la seua satisfacció amb el resultat d’esta quinta edició, “que ha posat la mirada de manera molt especial en els professionals valencians en un any molt complicat per a la Comunitat”.

Garijo ha donat les gràcies a totes les persones que han passat per FRESCA! “en estos onze intensos dies, tant als professionals que ho fan possible, com al públic, que ha tornat a triar-nos com a part dels seus plans estiuencs”.

Festival FRESCA! ha batut el seu rècord d’abonaments, amb un total de 164, un 9,7 % més que la passada edició. Els Abonaments de Categoria han crescut un 34 % respecte a 2024, i han arribat a 53, una modalitat de compra a cegues de tota la programació de gran format del Festival, que va eixir a la venda la passada primavera per temps limitat. L’altra modalitat d’abonament és l’Abonament Refresc per a tres espectacles, que han gaudit 111 persones.

Així mateix, 6 dels 9 espectacles programats han penjat el cartell de ‘No hi ha localitats’, i amb això s’ha arribat a una ocupació del 78 % de mitjana.

D’altra banda, un any més s’aferma l’èxit de la programació d’Espai Frescoreta! per a públic familiar, que va exhaurir les entrades per a totes les seues sessions abans de l’arrancada del Festival.

Fecha: 31/07/2025